**ΔΙΑΔΙΚΤΥΑΚΗ ΕΚΠΑΙΔΕΥΣΗ - Ενότητα 2**

**Υπεύθυνος Συνεργάτης: Association Alzheimer Bulgaria**

|  |  |
| --- | --- |
| **ΕΝΟΤΗΤΑ:** | ΨΗΦΙΑΚΗ ΕΓΓΡΑΜΜΑΤΟΣΥΝΗ |
| **ΓΕΝΙΚΟΙ ΣΤΟΧΟΙ** | Κύριος στόχος της ενότητας είναι η εισαγωγή των εκπαιδευόμενων σε έναν κατάλληλο τρόπο χρήσης των tablets για τις καθημερινές τους ανάγκες ως φροντιστές, ούτως ώστε να νοιώθουν αρκετή άνεση με τη χρήση της τεχνολογίας ως πηγή πληροφοριών και μέσο επικοινωνίας. |
| **ΕΚΠΑΙΔΕΥΤΙΚΟΙ ΣΤΟΧΟΙ** | Μετά την ολοκλήρωση της εκπαίδευσης, θα μπορείτε:   * να ανοίγετε/κλείνετε, να κλειδώνετε και να ξεκλειδώνετε τη συσκευή του tablet με ευκολία, * να χρησιμοποιείτε την οθόνη αφής του tablet ή του smartphone, * να αναζητείτε, να ανοίγετε, να κλείνετε και να κάνετε εγκατάσταση ή διαγραφή μίας εφαρμογής * να ενωθείτε στο διαδίκτυο μέσω Wi-Fi ή του δικτύου στο κινητό σας, * να επισκεφθείτε μια ιστοσελίδα, * να τοποθετήσετε σελιδοδείκτη σε μια ιστοσελίδα και να οργανώσετε τους σελιδοδείκτες για να τους επισκεφθείτε στη συνέχεια; * Να κατανοήσετε τα βασικά στοιχεία του διαδικτύου και γενικότερα των ιστοσελίδων, * Να εξερευνήσετε ιστοσελίδες, να κατανοήσετε τη δομή τους και να βρείτε πληροφορίες που χρειάζεστε. |
| **ΕΚΠΑΙΔΕΥΤΙΚΟΙ ΣΤΟΧΟΙ** | Στο τέλος της ενότητας, οι συμμετέχοντες θα έχουν ενισχύσει τις ψηφιακές τους διεξιότητες:   * 1. πλοήγηση, αναζήτηση, επιλογή δεδομένων, πληροφοριών και ψηφιακού περιεχομένου   2.1. αποτελεσματικότερη διάδραση με τις ψηφιακές τεχνολογιές |
| **ΔΙΑΡΚΕΙΑ** | 2 ώρες και 35΄ |
| **ΥΛΙΚΟ** | Tablets, φορητός υπολογιστής ή smartphone, πίνακας σημειώσεων, projector, oθόνη |
| **ΒΗΜΑΤΑ** | **Βήμα 1 – Πότε οι εφαρμογές κινητών συσκευών είναι χρήσιμες; - 20΄**  Εισαγωγή σε βασικές δεξιότητες χρήσης των κινητών συσκευών στην καθημερινή ζωή αλλά και στο ρόλο του φροντιστή. Η άσκηση αυτή μπορεί να γίνει ως άσκηση γνωριμίας. Ο εκπαιδευτής μπορεί να ρωτήσει τους συμμετέχοντες για τη χρήση των κινητών συσκευών και εάν βοηθούν στη φροντίδα με κάποιο τρόπο. Μπορεί να δώσει μερικά παραδείγματα για να διευκολύνει.  **Βήμα 2- Βασικές λειτουργίες των κινητών συσκευών – 10΄**  Παρουσιάζονται οι βασικές και πιο σημαντικές λειτουργίες και φυσικά χαρακτηριστικά των κινητών συσκευών, βοηθώντας τον εκπαιδευόμενο να κατανοήσει τα μέσα αλληλεπίδρασης με το λογισμικό που έχει η συσκευή.   * Ο εκπαιδευτής ρωτάει τους συμμετέχοντες ποιος δεν έχει χρησιμοποιήσει tablet, και σε αυτή την περίπτωση παρουσιάζει τα βασικά χαρακτηριστικά και λειτουργίες * Ο εκπαιδευτής παρουσιάζει τις πιο σημαντικές λειτουργίες ενός συστήματος Android, όπως η επιλογή γλώσσας, η ρύθμιση της έντασης του ήχου, η φωτεινότητα της οθόνης και άλλα * Ο εκπαιδευτής εισάγει τους συμμετέχοντες στη χρήση του πληκτρολογίου και της πληκτρολόγησης   **Βήμα 3 – Εφαρμογές και η αλληλεπίδραση με αυτές – 25΄**   * Ο εκπαιδευτής παρουσιάζει πώς μπορούν οι συμμετέχοντες να ανοίξουν το WiFi μίας φορητής συσκευής και να συνδέσουν στο δίκτυο * Παρουσιάζει τις βασικές κατηγορίες του Google Play και στη συνέχεια ζητάει από τους συμμετέχοντες να αναζητήσουν εφαρμογές (για παράδειγμα εφαρμογές μέτρησης θερμιδικής αξίας τροφίμων) * Οι εκπαιδευόμενοι εγκαθιστούν μία εφαρμογή και ο εκπαιδευτής εξηγεί όλα τα βήματα αναλυτικά, καθώς και τις πληροφορίες που υπάρχουν και γιατί είναι σημαντικές για την επιλογή της κατάλληλης εφαρμογής (αξιολόγηση, βαθμολογία, περιγραφή, αριθμός εγκαταστάσεων) * Ο εκπαιδευτής δείχνει πώς μια εφαρμογή ανοίγει, σταματάει, μικραίνει μέσω της διαχείρισης έργων (task manager) και πώς μπορεί να διαγραφεί   **Βήμα 4 – Κινητές συσκευές και εφαρμογές- εξάσκηση με βοήθεια του εκπαιδευτή**  Οι συμμετέχοντες αρχίζουν να χρησιμοποιούν τις κινητές τους συσκευές για να αναζητήσουν, να εγκαταστήσουν, να τρέξουν και να διαγράψουν εφαρμογές. Ο εκπαιδευτής αναθέτει μία άσκηση με συγκεκριμένο στόχο.  Παράδειγμα άσκησης: Χρειάζεται να οργανώσετε τη διατροφή του ανθρώπου που φροντίζετε, ο οποίος δεν πρέπει να τρώει άσπρο ψωμί, τηγανιτά γεύματα και οτιδήποτε περιέχει ζάχαρη. Χρειάζεται να βρείτε μία εφαρμογή που υπολογίζει υδατάνθρακες, πρωτεΐνες και βιταμίνες για κάθε μέρα και ποια τρόφιμα συνεισφέρουν στην κατάλληλη λήψη για μία σωστή διατροφή.    **Βήμα 5 – Παρουσίαση για το διαδίκτυο, τη χρήση του WiFi και των κινητών δικτύων, χρήση περιηγητών, ιστοσελίδων και σελιδοδεικτών -30’**   * Ο εκπαιδευτής σύντομα παρουσιάζει την έννοια του διαδικτύου, πώς δουλεύει, τι είναι μία ιστοσελίδα, μία σελίδα μέσα σε ιστοσελίδα και ο σύνδεσμος * Περισσότερες πληροφορίες προσφέρονται για τον τρόπο που συνδέεται μία κινητή συσκευή στο διαδίκτυο * Παρουσιάζεται πώς ένας σύνδεσμος ανοίγει απευθείας από ένα περιηγητή, πώς μπορεί κάποιος να τον αντιγράψει και να τον στειλει σε κείμενο ή να τον σώσει ως σελιδοδείκτη * Ο εκπαιδευτής εξηγεί τη λογική πίσω από τις μηχανές αναζήτησης και πώς η Google χρησιμοποιείται για την αναζήτηση πληροφοριών   **Βήμα 6 – Ασφάλεια και ιδιωτικότητα -30΄**  Θέματα όπως η απάτη και το «ψάρεμα» προσωπικών στοιχείων θα παρουσιαστούν, όπως και πως μπορείτε να προφυλάξετε τις κινητές συσκευές σας από ιούς και διαφημίσεις.  Η προστασία προσωπικών δεδομένων θα παρουσιαστεί- τι μπορούμε να μοιραστούμε στο διαδίκτυο και τι απαγορεύεται. Θα συζητηθούν κατευθυντήριες οδηγίες για να μείνετε ασφαλείς.  Θα συζητηθούν οι κίνδυνοι που υπάρχουν από αναξιόπιστες πηγές στο διαδίκτυο (κοινωνικά δίκτυα) και η χρήση τρόπων για να μην εμφανίζονται διαφημίσεις (παρουσίαση με βιντεο).  **Βήμα 7 – Αναζητώντας στο διαδίκτυο- πρακτική άσκηση**  Οι συμμετέχοντες ανοίγουν ένα περιηγητή (browser) και αναζητούν συγκεκριμένες ιστοσελίδες και πληροφορίες. Οι πιο χρήσιμες ιστοσελίδες επιλέγονται ως σελιδοδείκτες.  Ο εκπαιδευτής γράφει την άσκηση στον πίνακα, ώστε να την βλέπουν όλοι.  Παράδειγμα άσκησης: «Αναζητήστε όλες τις διαθέσιμες υπηρεσίες που μπορούν να φανούν χρήσιμες για τη στήριξη των φροντιστών ατόμων με άνοια. Επιλέξτε τις καταλληλότερες για εσάς και σώστε αυτές ως σελιδοδείκτες»  **Βήμα 8- Αξιολόγηση και σύνοψη της ενότητας – 15΄**  Ένα σύντομο τεστ πολλαπλών ερωτήσεων θα ακολουθήσει επαναλαμβάνοντας τις σημαντικότερες γνώσεις της ενότητας. Ο εκπαιδευτής συγκεντρώνει τις απαντήσεις και δίνει συμβουλές για τη χρήση του διαδικτύου. |
| **ΠΑΡΑΡΤΗΜΑ** | ΠΑΡΑΡΤΗΜΑ 1\_ΑΣΚΗΣΗ ΒΗΜΑ4  ΠΑΡΑΡΤΗΜΑ 2\_ ΑΣΚΗΣΗ ΒΗΜΑ 7 |